**Zmluva o budúcej nájomnej zmluve**

oekostrom Service s. r. o.

sídlo: Seberíniho 1, 821 03 Bratislava - mestská časť Ružinov

IČO: 55 237 363

ako budúci nájomca (ďalej len „Budúci nájomca“)

**a**

**Mesto Spišská Belá**

sídlo:Petzvalova 272/18, 059 01 Spišská Belá

IČO: 00326518

IBAN: SK8602000000000027020562

Zastúpený: Ing. Mgr. Peter Zibura ,primátor mesta

ako budúci prenajímateľ

(ďalej len „**Budúci prenajímateľ**” a spoločne s Budúcim nájomcom ďalej len „**Budúce zmluvné strany**“)

uzatvorená podľa ustanovení § 289 a nasl. zákona č. 513/1991 Zb. Obchodný zákonník

 v znení neskorších predpisov

(ďalej len „**Zmluva**“)

**Preambula**

 Budúci nájomca má záujem na pozemkoch, ktoré Budúci prenajímateľ vlastní, vybudovať a prevádzkovať zariadenie fotovoltaickej elektrárne, vrátane všetkých súvisiacich inžinierskych a energetických sietí a zariadení (ďalej len „**Elektráreň**“), a za týmto účelom zabezpečiť na svoje náklady všetky potrebné činnosti potrebné k realizácii výstavby na týchto pozemkoch ako aj zabezpečiť na svoje náklady udržiavanie vybudovanej Elektrárne v riadnej prevádzke.

Budúci prenajímateľ má záujem Budúcemu nájomcovi na predmetných pozemkoch umožniť realizáciu výstavby Elektrárne vrátane všetkých súvisiacich zariadení, strpieť umiestnenie tohto zariadenia ako aj umiestnenie potrebných podporných zariadení, ako aj strpieť vstup Budúceho nájomcu na tieto pozemky za účelom zabezpečenia riadnej prevádzky predmetnej Elektrárne. Budúci prenajímateľ má záujem Budúcemu nájomcovi umožniť aj výstavbu inžinierskych sietí a v súvislosti s tým vykonanie inžinierskej činnosti. Budúci prenajímateľ má záujem na tom, aby na predmetných pozemkoch bola pripravovaná výstavba inžinierskych sietí, ktorej financovanie má Budúci nájomca záujem kompletne zabezpečiť.

 Vzhľadom na tieto skutočnosti sa Budúce zmluvné strany dohodli, že Budúci prenajímateľ uzavrie s Budúcim nájomcom nájomnú zmluvu na tieto pozemky za podmienok dohodnutých v nasledovných ustanoveniach Zmluvy.

**Článok I.**

**Pozemky**

Budúci prenajímateľ je výlučným vlastníkom nasledovných nehnuteľností – pozemkov:

* 1. parcela registra „C“, parc. č. 15635/1, o výmere 23703 m2, druh pozemku: ostatná plocha;

všetky sa nachádzajúce v katastrálnom území: Spišská Belá, obec: Spišská Belá, okres: Kežmarok, vedené Okresným úradom Kežmarok, katastrálnym odborom na liste vlastníctva č. 6827

(všetky vyššie uvedené pozemky spoločne ďalej len „**Pozemky**“).

**Článok II.**

**Predmet Zmluvy**

1. Predmetom Zmluvy je záväzok Budúcich zmluvných strán uzavrieť za podmienok dohodnutých v Zmluve nájomnú zmluvu, predmetom ktorej bude prenechanie časti Pozemkov do užívania Budúcemu nájomcovi, pričom Budúci nájomca bude mať právo výstavby a užívania Pozemkov za účelom prevádzkovania Elektrárne, pričom Budúci nájomca bude mať k Pozemkom najmä nasledovné práva:

1. právo výstavby Elektrárne na Pozemkoch,
2. právo vstupu a prechodu cez Pozemky k Elektrárňam za účelom opravy a údržby Elektrárne,
3. právo výstavby príjazdovej komunikácie,
4. právo umiestnenia, uloženia, opravy a údržby všetkých líniových stavieb, inžinierskych sietí, vedení, káblov, prípojov, prípojných a meracích zariadení pre Elektráreň ako aj ďalšie zariadenia na Pozemkoch, ako aj právo inštalácie vedení pre odvod vyrobenej elektrickej energie do trafo stanice a prípojného zariadenia,
5. právo umiestnenia, uloženia, opravy a údržby energetických stavieb, najmä osvetlenia a zariadení na meranie rýchlosti vetra na Pozemkoch vrátane potrebných elektrických vedení,
6. právo umiestnenia hnuteľných vecí na Pozemky,
7. právo vstupu a užívania Pozemkov za účelom výkonu oprávnení podľa písm. a) až f),

pričom Budúci prenajímateľ bude povinný strpieť výkon tohto práva Budúcim nájomcom (ďalej len „**Nájomná zmluva**“). Predmetom Nájomnej zmluvy bude ďalej aj úprava ďalších vzájomných práv a povinností súvisiacich s nájmom Pozemkov.

1. Na základe Nájomnej zmluvy Budúci prenajímateľ prenajme Budúcemu nájomcovi Pozemky na výstavbu Elektrárne a príjazdových komunikácií, pričom Budúce zmluvné strany sú si vedomé skutočnosti, že presné umiestnenie Elektrárne na Pozemkoch ešte nie je stanovené.
2. Budúce zmluvné strany sa zaväzujú Nájomnú zmluvu uzavrieť v lehote najneskôr do 3 rokov od uzatvorenia tejto Zmluvy.
3. Budúce zmluvné strany sa dohodli, že Nájomná zmluva bude uzatvorená na dobu 30 rokov, čo je doba životnosti projektu Elektrárne.
4. Budúci prenajímateľ vykoná všetko, čo bude v jeho silách v zmysle platných všeobecne záväzných právnych predpisov, aby Budúcemu nájomcovi poskytol všetky práva potrebné na výstavbu Elektrárne a uloženia súvisiacich zariadení a káblov na Pozemkoch a na zabezpečenie používania ciest potrebných na prístup k Elektrárni. Budúci prenajímateľ je predovšetkým povinný poskytnúť všetku potrebnú súčinnosť pri zabezpečení rozhodnutia o odňatí pôdy pod Elektrárňou a pod prístupovými cestami z poľnohospodárskeho pôdneho fondu a z lesného fondu v prípade, ak vydanie takéhoto rozhodnutia bude potrebné, pričom Budúci prenajímateľ je povinný predovšetkým udeliť svoj súhlas s týmto odňatím a tento súhlas doručiť príslušnému samosprávnemu alebo správnemu orgánu, tak aby bolo možné pôdu odňať v zmysle platných všeobecne záväzných právnych predpisov.
5. Budúci prenajímateľ poskytne všetky potrebné vyhlásenia vo vzťahu k samosprávnym alebo správnym orgánom, ktoré budú potrebné na realizáciu projektu výstavby a prevádzky Elektrárne.
6. Budúci prenajímateľ sa zaväzuje ako účastník konaní podľa zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „**stavebný zákon“**) a v zmysle zákona č. 201/2022 Z.z. o výstavbe udeliť všetky súhlasy a potvrdenia potrebné na povolenie výstavby Elektrárne na Pozemkoch. Budúci prenajímateľ sa rovnako zaväzuje v konaní podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „**Zákon EIA“**) udeliť poskytnúť všetku potrebnú súčinnosť Budúcemu nájomcovi tak, aby príslušný orgán vydal kladné záverečné stanovisko pre Budúceho nájomcu na výstavbu Elektrárne na Pozemkoch.

**Článok III.**

**Obsah Nájomnej zmluvy**

1. Obsah Nájomnej zmluvy bude určený na základe návrhu Nájomnej zmluvy uvedeného v prílohe č. 1 k Zmluve.
2. Od návrhu Nájomnej zmluvy určeného prílohou č. 1 k Zmluve sa Budúce zmluvné strany môžu odchýliť na základe vzájomnej dohody, inak je pre nich návrh Nájomnej zmluvy uvedený v prílohe č. 1 k Zmluve pri určení obsahu Nájomnej zmluvy záväzný. Budúci prenajímateľ sa zaväzuje, že bez opodstatneného dôvodu neodmietne súhlas Budúcemu nájomcovi so zmenou návrhu Nájomnej zmluvy v prípade, ak si to vyžiadajú objektívne okolnosti, ktoré bude potrebné pri výstavbe Elektrárne zohľadniť, alebo prípadné zmeny všeobecne záväzných právnych predpisov.
3. Ak dôjde pred podpisom Nájomnej zmluvy k zmene sadzby dane z pridanej hodnoty, rozhodujúca je sadzba dane z pridanej hodnoty platná v deň podpisu Nájomnej zmluvy.
4. Budúce zmluvné strany sa dohodli, že nedoplnené ustanovenia Nájomnej zmluvy v čase podpisu Nájomnej zmluvy doplnia tak, aby boli v súlade so skutočným stavom  v čase podpisu Nájomnej zmluvy.

**Článok IV.**

**Nájomné**

1. Budúce zmluvné strany sa dohodli, že na základe Nájomnej zmluvy bude Budúci nájomca hradiť Budúcemu prenajímateľovi nájomné, ktoré bude splatné spôsobom a vo výške dohodnutej v Nájomnej zmluve. Toto nájomné bude každoročne k 15. Januáru príslušného kalendárneho roka platené Budúcemu prenajímateľovi, a to od uzatvorenia Nájomnej zmluvy.
2. Nájomné za užívanie celej plochy potrebnej pre výstavbu jednej Elektrárne je stanovené v článku V. ods. 2 Nájomnej zmluvy, pričom jeho konkrétna výška sa vypočíta podľa výmery prenajatej plochy Pozemkov, ktoré budú zabraté Elektrárňou.
3. Udržanie hodnoty dohodnutého ročného nájomného sa zabezpečí podľa toho, že sa v rovnakej miere zvýši, podľa toho, ako sa v daný rok zmení index spotrebiteľských cien (ISC). Takto bude výška nájomného prispôsobená miere inflácie v Slovenskej republike.
4. Výška nájomného je v tomto článku Zmluvy uvedená bez DPH. Budúci nájomca pri platení nájomného k platbám pripočíta aj DPH.
5. Skutočná veľkosť plochy využitých Pozemkov bude po skončení stavebných prác a po kolaudácii Elektrárne premeraná a zaznamenaná v pláne, ktorý bude neoddeliteľnou súčasťou Nájomnej zmluvy. Z tohto plánu bude prepočítaná celková výška nájomného na základe veľkosti využitej plochy a podmienok uvedených v článku IV. ods. 2 Nájomnej zmluvy.
6. Na vylúčenie pochybností Budúce zmluvné strany vyhlasujú, že nájomné v zmysle tohto článku Zmluvy bude Budúci nájomca uhrádzať Budúcemu prenajímateľovi až na základe Nájomnej zmluvy, ktorá bude medzi nimi podpísaná.
7. Za účelom kompenzácie výdavkov a príjmových deficitov Budúceho prenajímateľa sa zmluvné strany dohodli na tom, že uzavretím tejto Zmluvy vzniká Budúcemu nájomcovi povinnosť zaplatiť na účet Budúceho prenajímateľa kompenzačnú platbu vo výške 1.000,- Eur, ktorá slúži Budúcemu nájomcovi ako rezervačná platba a Budúcemu prenajímateľovi ako kompenzačná platba, na pokrytie právnych a iných služieb spätých s uvoľnením pozemkov Budúceho prenajímateľa pre Budúceho nájomcu. Táto vyššie uvádzaná kompenzačná platba ostáva príjmom Budúceho prenajímateľa a nebude potrebné ju vrátiť Budúcemu nájomcovi ani v tom prípade, ak by bola táto Zmluva zrušená, alebo keby k uzavretiu Nájomnej zmluvy nedôjde z dôvodov na strane Budúceho nájomcu. V prípade uzatvorenia Nájomnej zmluvy sa táto platba započíta do prvého nájomného, ktoré sa na jej základe bude platiť.

**Článok V.**

**Podmienky uzavretia Nájomnej zmluvy**

1. Budúce zmluvné strany sa spoločne zaväzujú, že najneskôr do 30 dní odo dňa doručenia výzvy Budúceho nájomcu Budúcemu prenajímateľovi uzavrú Nájomnú zmluvu.
2. Budúce zmluvné strany sa dohodli, že vyzvať na uzavretie Nájomnej zmluvy je oprávnený len Budúci nájomca Budúceho prenajímateľa a to tak, že výzva Budúceho nájomcu na uzatvorenie Nájomnej zmluvy musí byť Budúcemu prenajímateľovi doručená najneskôr do 12:00 hod. dňa 31.12.2025. Výzva na uzavretie Nájomnej zmluvy musí byť v:
3. písomnej forme, listom adresovaným doporučene s doručenkou na adresu bydliska, dňom jej doručenia sa pokladá deň doručenia, alebo prevzatia uvedeného listu,
4. písomnej forme, osobne doručeným listom,

pričom výzva sa považuje za doručenú, ak jej obsah bol oznámený ktoroukoľvek formou, uvedenou vyššie pod a), alebo b) tohto bodu a považuje sa za doručenú v deň, v ktorom došlo k prvému úspešnému oznámeniu jej obsahu z niektorých vyššie uvedených dvoch foriem jej oznámenia.

3. Záväzok Budúcich zmluvných strán uzavrieť Nájomnú zmluvu zaniká, ak výzva na uzavretie Nájomnej zmluvy nebude v súlade s ustanoveniami tohto článku Zmluvy uskutočnená, teda zaslaná Budúcemu prenajímateľovi najneskôr do 31.12.2025.

4. Zmluvné strany sa dohodli, že ak Budúci prenajímateľ poruší svoju povinnosť podľa ods. 1 tohto článku Zmluvy a v lehote najneskôr do 30 dní odo dňa doručenia výzvy Budúceho nájomcu Budúcemu prenajímateľovi neuzavrie Nájomnú zmluvu s Budúcim nájomcom, tak je Budúci nájomca oprávnený od Budúceho prenajímateľa požadovať zaplatenie zmluvnej pokuty vo výške 25.000,- EUR. Zmluvné strany sa dohodli, že ak Budúci prenajímateľ poruší svoju povinnosť zabezpečiť, že Pozemky nebudú v čase uzatvorenia Nájomnej zmluvy zaťažené právami tretích osôb, najmä nájomným právom iných osôb, tak Budúci nájomca nebude povinný uzatvoriť Nájomnú zmluvu a v takom prípade bude Budúci prenajímateľ povinný zaplatiť Budúcemu nájomcovi zmluvnú pokutu vo výške 25.000,- EUR.

**Článok VI.**

**Vyhlásenia a záruky**

1. Budúci prenajímateľ vyhlasuje Budúcemu nájomcovi, že:

 a) je oprávnený uzavrieť Zmluvu ako aj Nájomnú zmluvu na Pozemky bez obmedzení;

 b) nie je zmluvnou stranou akejkoľvek dohody, s ktorou by bolo plnenie podľa tejto Zmluvy v rozpore, alebo ktorá by zakazovala, bránila alebo odkladala včasné splnenie povinností podľa tejto Zmluvy;

 c) nie je im známe akékoľvek archeologické nálezisko nachádzajúce sa na Pozemkoch; na Pozemkoch nie je umiestnená žiadna stavba; cez Pozemky nie je vedené žiadne plynové, elektrické, vodné, odpadové alebo iné vedenie alebo vedenie iných sietí; na Pozemkoch sa nenachádza žiaden materiál alebo hnuteľné veci, ktoré by bránili užívaniu Pozemkov na účely podľa Nájomnej zmluvy a také veci nebudú na Pozemkoch ani umiestnené do doby uzatvorenia Nájomnej zmluvy;

 d) neexistujú žiadne splatné nedoplatky týkajúce sa Pozemkov (napr. dane);

 e) Pozemky nie sú predmetom žiadneho súdneho ani exekučného konania a ani nehrozí začatie žiadneho takéhoto konania;

 f) Pozemky nie sú zaťažené akýmkoľvek zákonným alebo zmluvným záložným právom;

 g) Pozemky nie sú v záplavovej zóne a Pozemky nie sú predmetom stavebnej uzávery.

2. Budúci prenajímateľ sa zaväzuje, že odo dňa uzatvorenia Zmluvy až do uzatvorenia Nájomnej zmluvy, Budúci prenajímateľ:

a) nevykoná žiaden úkon, ktorým by zmaril uzatvorenie Nájomnej zmluvy a/alebo ohrozil užívanie Pozemkov Budúcim nájomcom spôsobom uvedeným v Zmluve;

b) bez predchádzajúceho písomného súhlasu Budúceho nájomcu nebude realizovať žiadnu stavbu na Pozemkoch a neumožní žiadnej tretej strane realizovať akúkoľvek stavbu na Pozemkoch; nebude vyrábať, používať, spracovávať, recyklovať, skladovať, umiestňovať alebo likvidovať akékoľvek nebezpečné alebo kontaminujúce látky na Pozemkoch alebo ich časti;

c) bez predchádzajúceho písomného súhlasu Budúceho nájomcu neuzatvorí žiadnu zmluvu, ktorou by dal právo užívať Pozemky akejkoľvek tretej osobe;

d) bude riadne a včas platiť všetky dane a poplatky uložené v súvislosti s Pozemkami;

e) písomne bude informovať Budúceho nájomcu o zmenách vo všetkých vyhláseniach uvedených v tomto článku Zmluvy.

3. Budúce zmluvné strany sa dohodli, že vyhlásenia uvedené v ods. 1 tohto článku Zmluvy sa považujú za zopakované v každý deň platnosti Zmluvy.

4. Budúci prenajímateľ súhlasí s umiestnením a realizáciou Elektrárne, súvisiacich zariadení a príslušných inžinierskych sietí na Pozemkoch tak, aby Budúci nájomca a/alebo iná spoločnosť zo skupiny oekostrom, t.j. skupiny spoločností, v ktorých má spoločnosť Budúceho nájomcu majetkovú účasť, mohla podať návrh na vydanie alebo zmenu územného plánu, územného rozhodnutia a stavebného povolenia, stanoviska v zmysle Zákona EIA vo vzťahu k realizácii projektu výstavby Elektrárne na Pozemkoch a v takto začatom konaní i pokračovať.

5. Budúci prenajímateľ sa zaväzuje nevykonať nič, čo by mohlo akýmkoľvek spôsobom ohroziť, spomaliť alebo znemožniť realizáciu výstavby Elektrárne na Pozemkoch.

6. Budúci prenajímateľ týmto udeľuje Budúcemu nájomcovi oprávnenie na realizovanie prípravných prác na Pozemkoch a vstup na Pozemky a súhlasí s tým, že Budúci nájomca je oprávnený splnomocniť tretie osoby na vykonanie prípravných prác a na vstup na Pozemky.

7. Budúce zmluvné strany sa dohodli, že Budúci prenajímateľ poskytne Budúcemu nájomcovi všetku potrebnú súčinnosť za tým účelom, aby Budúci nájomca na Pozemkoch mohol realizovať výstavbu Elektrárne, Budúci prenajímateľ predovšetkým súhlasí s tým, aby Budúci nájomca sám požiadal o vydanie územného rozhodnutia alebo stavebného povolenia na výstavbu Elektrárne na Pozemkoch na príslušnom stavebnom úrade a v takom prípade sa Budúci prenajímateľ zaväzuje udeliť súhlas s takouto výstavnou Elektrárne na Pozemkoch tak, aby mohlo byť vydané územné rozhodnutie a stavebné povolenie na výstavbu Elektrárne na Pozemkoch. Budúci prenajímateľ sa týmto zaväzuje poskytnúť Budúcemu nájomcovi všetku potrebnú súčinnosť v územnom konaní ako aj v stavebnom konaní o umiestnení stavby Elektrárne na Pozemkoch.

**Článok VII.**

**Odstúpenie od Zmluvy a náhrada škody**

1. Budúci nájomca má právo od Zmluvy odstúpiť v prípade, ak sa niektoré z vyhlásení Budúceho prenajímateľa uvedených v článku VI. Zmluvy ukáže ako nepravdivé.

2. Budúce zmluvné strany sa dohodli, že v prípade ak sa ukáže niektoré z vyhlásení Budúceho prenajímateľa ako nepravdivé, alebo ak Budúci prenajímateľ poruší akúkoľvek povinnosť z tejto Zmluvy pre neho vyplývajúcu, má Budúci nájomca právo od Budúceho prenajímateľa požadovať náhradu škody, ktorá mu týmto vznikla.

**Článok VIII.**

**Postúpenie**

1. Budúci prenajímateľ súhlasí, že Budúci nájomca môže písomne postúpiť resp. previesť všetky svoje práva a povinnosti z tejto Zmluvy na akúkoľvek inú tretiu osobu, ktorá bude súčasťou skupiny oekostrom AG, pričom Budúci nájomca je o tejto skutočnosti povinný písomne informovať Budúceho prenajímateľa a Budúci prenajímateľ sa zaväzuje s týmto postúpením súhlasiť v prípade, ak sa bude jednať o osobu, ktorá bude súčasťou skupiny oekostrom AG.
2. Všetky vlastné náklady Budúceho nájomcu a/alebo tretej osoby s takýmto postúpením znáša v plnom rozsahu Budúci nájomca a/alebo takáto tretia osoba.
3. Budúci nájomca je taktiež oprávnený jednostranne určiť inú osobu namiesto seba, s ktorou bude Budúci prenajímateľ na základe písomnej výzvy Budúceho nájomcu povinný uzavrieť Nájomnú zmluvu pričom platí, že sa musí jednať o spoločnosť, ktorá bude súčasťou skupiny oekostrom AG.

**Článok IX.**

**Doručovanie**

1. Akákoľvek požiadavka, oznam, podanie alebo iná správa alebo iné pokyny požadované alebo povolené podľa Zmluvy musia byť písomné a doručené buď osobne, zasielané obchodným kuriérom alebo doporučenou zásielkou poštou (s predplateným poštovným, s požadovanou doručenkou), pomocou elektronických komunikačných prostriedkov alebo faxom s potvrdzujúcou kópiou zaslanou ako predplatená dôležitá zásielka Budúcim zmluvným stranám na adresy uvedené v záhlaví Zmluvy, na tie adresy alebo čísla, ktoré si Budúce zmluvné strany písomne oznámia v súlade s vyššie uvedenými pravidlami doručovania alebo na adresy jednotlivých Budúcich zmluvných strán uvedené nižšie v tomto článku Zmluvy.

**a)** Poštová adresa Budúceho nájomcu na doručovanie písomných listov:

oekostrom Slovakia, s. r. o., Seberíniho 1, 821 03 Bratislava

E-mail pre zasielanie požiadaviek, oznamov, podaní a iných správ:

peter.potocky@oekostrom.at

**b)** Poštová adresa Budúceho prenajímateľa na doručovanie písomných listov:

Mesto Spišská Belá, ul. Petzvalova 272/18, 059 01 Spišská Belá...

E-mail pre zasielanie požiadaviek, oznamov, podaní a iných správ:

 primator@spisskabela.sk, jneupauerova@spisskabela.sk

2.Doručovanie je možné i na inú adresu, súkromnú, úradnú, alebo na elektronickú adresu, ktorá je uvedená v tejto Zmluve, resp. ktorú si Budúce zmluvné strany navzájom písomne oznámia. Akákoľvek požiadavka, oznámenie, podanie alebo správa doručovaná osobne, sa bude považovať za doručenú v deň jej fyzického doručenia, doručovaná prostredníctvom pošty sa bude považovať za doručenú tretím dňom po odoslaní, doručovaná prostredníctvom telefaxu sa bude považovať za doručenú momentom potvrdenia bezchybného prenosu, doručovaná prostredníctvom elektronických komunikačných prostriedkov sa bude považovať za doručenú momentom potvrdenia odoslania takejto správy, pokiaľ bola odoslaná v bežných pracovných hodinách príjemcu a v pracovný deň. Návrh na zmenu Zmluvy alebo odstúpenie od Zmluvy musia byť písomné a musia byť doručené druhej budúcej zmluvnej stranám len osobne alebo prostredníctvom pošty.

3. Spôsob doručovania podľa tohto článku Zmluvy sa neuplatňuje na doručovanie výzvy na uzatvorenie Nájomnej zmluvy podľa článku V. Zmluvy.

**Článok X.**

**Záverečné ustanovenia**

1. Budúce zmluvné strany sa v zmysle § 262 ods. 1 zákona č. 513/1991 Zb. Obchodný zákonník v znení neskorších predpisov dohodli, že sa ich právny vzťah vyplývajúci zo Zmluvy bude spravovať ustanoveniami zákona č. 513/1991 Zb. Obchodný zákonník v znení neskorších predpisov.
2. Táto Zmluva nadobúda platnosť dňom podpísania Zmluvnými stranami a účinnosť deň po jej zverejnení.
3. Zmeny podmienok Zmluvy budú vyhotovované vo forme písomných dodatkov k Zmluve.
4. Budúci prenajímateľ nie je oprávnený bez písomného súhlasu Budúceho nájomcu postupovať akékoľvek svoje práva alebo povinnosti z tejto Zmluvy na inú osobu.
5. Ak niektoré ustanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanove­ní. Namiesto neplatných alebo neúčinných ustanovení a na vyplnenie medzier sa použije úprava, ktorá, pokiaľ je to právne možné, sa najviac približuje zmys­lu a účelu Zmluvy, pokiaľ pri uzatváraní Zmluvy Budúce zmluvné strany túto otázku brali do úvahy.
6. Zmluva je vyhotovená v štyroch rovnopisoch, po dve pre každú budúcu zmluvnú stranu.
7. Budúce zmluvné strany vyhlasujú, že sa s jej obsahovými náležitosťami riadne oboznámili, dohodnutým podmienkam porozumeli a na znak svojho súhlasu s nimi Zmluvu podpísali.

V ......................., dňa ...............

**Budúci nájomca: Budúci prenajímateľ:**

|  |  |  |  |  |
| --- | --- | --- | --- | --- |
| **RNDr. Peter Potocký Ph.D. a Roland Weyss, konatelia****oekostrom Service s. r. o.**  |  |  |  | **Ing. Mgr. Peter Zibura, primátor** **Mesto Spišská Belá** |

**Nájomná zmluva**

oekostrom Service s. r. o.

sídlo: Seberíniho 1, 821 03 Bratislava - mestská časť Ružinov

IČO: 55 237 363

ako nájomca (ďalej len „Nájomca“)

**a**

**Mesto Spišská Belá**

sídlo:Petzvalova 18, 059 01 Spišská Belá

IČO: 00326518

IBAN: SK8602000000000027020562

Zastúpený: Ing. Mgr. Peter Zibura ,primátor mesta

ako prenajímateľ (ďalej len „**Prenajímateľ**” a spoločne s Nájomcom ďalej len „**Zmluvné strany**“)

uzatvorená podľa ustanovení zákona č. 40/1964 Zb. Občiansky zákonník v znení neskorších predpisov

(ďalej len „**Zmluva**“)

**Článok I.**

**Pozemky**

Prenajímateľ je výlučným vlastníkom nasledovných nehnuteľností – pozemkov,:

1. parcela registra „C“, parc. č. 15635/1, o výmere 23703 m2, druh pozemku: ostatná plocha;

všetky sa nachádzajúce v katastrálnom území: Spišská Belá, obec: Spišská Belá, okres: Kežmarok, vedené Okresným úradom Kežmarok, katastrálnym odborom na liste vlastníctva č. 6827

(všetky vyššie uvedené pozemky spoločne ďalej len „**Pozemky**“).

**Článok II.**

**Predmet Zmluvy**

1. Nájomca má záujem na Pozemkoch vybudovať a prevádzkovať zariadenie fotovoltaickej elektrárne s celkovou kapacitou do ... MW, vrátane všetkých súvisiacich inžinierskych sietí a zariadení (ďalej len „**Elektráreň**“), a za týmto účelom zabezpečiť na svoje náklady všetky potrebné činnosti potrebné k realizácii výstavby Elektrárne na Pozemkoch ako aj zabezpečiť na svoje náklady udržiavanie vybudovaného Elektrárne v riadnej prevádzke.

2. Prenajímateľ prenecháva Pozemky (ďalej len „**Predmet nájmu**“) do dočasného užívania a Nájomca sa zaväzuje platiť Prenajímateľovi za užívanie Predmetu nájmu dohodnuté nájomné.

**Článok III.**

**Predmet nájmu a účel nájmu**

1. Účel nájmu je právo Nájomcu užívať Predmetu nájmu na vybudovanie a prevádzkovanie Elektrárne, ktoré spočíva najmä v:
2. právo výstavby Elektrárne na Predmete nájmu,
3. právo vstupu a prechodu cez Predmet nájmu k Elektrárňam za účelom opravy a údržby Elektrárne,
4. právo výstavby príjazdovej komunikácie,
5. právo umiestnenia, uloženia, opravy a údržby všetkých líniových stavieb, inžinierskych sietí, vedení, káblov, prípojov, prípojných a meracích zariadení pre Elektráreň ako aj ďalšie zariadenia na Predmete nájmu, ako aj právo inštalácie vedení pre odvod vyrobenej elektrickej energie do trafo stanice a prípojného zariadenia,
6. právo umiestnenia, uloženia, opravy a údržby energetických stavieb, najmä osvetlenia a zariadení na meranie rýchlosti vetra na Predmete nájmu vrátane potrebných elektrických vedení,
7. právo umiestnenia hnuteľných vecí na Predmete nájmu,
8. právo vstupu a užívania Predmetu nájmu za účelom výkonu oprávnení podľa písm. a) až f).
9. Okrem vyššie uvedeného Prenajímateľ týmto udeľuje Nájomcovi súhlas na uloženie inžinierskych sietí, vedení, káblov, prípojov pre Elektráreň na Pozemkoch.
10. Nájomca udeľuje Prenajímateľovi súhlas na vstup na Pozemky a na dočasné užívanie neprenajatej časti Pozemkov v nevyhnutnom rozsahu potrebnom na realizáciu stavebných prác pri výstavbe Elektrárne.

**Článok IV.**

**Doba trvania**

1. Zmluvné strany sa dohodli, že táto Zmluvu sa uzatvára na dobu určitú, pričom doba nájmu je 30 rokov odo dňa uzatvorenia Zmluvy.
2. Na vylúčenie pochybností Zmluvné strany vyhlasujú, že ukončenie platnosti Zmluvy pred uplynutím doby nájmu uvedenej v ods. 1 tohto článku Zmluvy výpoveďou nie je prípustné.
3. Zmluvné strany sa dohodli, že ak Nájomca nezíska právoplatné územné rozhodnutie na stavbu Elektrárne na Predmete nájmu v lehote do dvoch rokov od uzatvorenia tejto Zmluvy, tak má Nájomca právo od Zmluvy jednostranne odstúpiť, pričom takéto odstúpenie od Zmluvy sa nebude považovať za porušenie povinností Nájomcu.
4. Zmluvné strany sa dohodli, že v prípade ukončenia Zmluvy sa Nájomca zaväzuje na vlastné náklady odstrániť stavby, ktoré na Predmete nájmu vybudoval, a to v lehote do 8 mesiacov odo dňa ukončenia platnosti Zmluvy, pričom Zmluvné strany sa dohodli, že Nájomca nebude mať povinnosť odstrániť časti stavieb, ktoré sa budú nachádzať v hĺbke viac ako 1 m pod povrchom zeme.
5. Zmluvné strany sa dohodli, že v prípade ak sa ukáže niektoré z vyhlásení Prenajímateľa ako nepravdivé, alebo ak Prenajímateľ poruší akúkoľvek povinnosť z tejto Zmluvy, má Nájomca právo od Prenajímateľa požadovať náhradu škody, ktorá mu týmto vznikla.

**Článok V.**

**Nájomné**

1. Zmluvné strany sa dohodli, že Nájomca bude hradiť Prenajímateľovi nájomné, ktoré bude splatné každoročne k 15. januáru príslušného kalendárneho roka Prenajímateľovi. Nájomné za pomernú časť roka od uzatvorenia tejto Zmluvy do konca príslušného kalendárneho roka Nájomca Prenajímateľovi uhradí v lehote do 15 dní od nadobudnutia účinnosti tejto Zmluvy.
2. Nájomné za užívanie celej plochy potrebnej pre výstavbu jednej Elektrárne je stanovené vo výške 0,30 EUR za 1 m2 prenajatej plochy ročne, teda celkovo 7110,90 EUR ročne.

1. Udržanie hodnoty dohodnutého ročného nájomného sa zabezpečí podľa toho, že sa v rovnakej miere zvýši, príp. zníži, podľa toho, ako sa v daný rok zmení index spotrebiteľských cien (ISC). Takto bude výška nájomného prispôsobená miere inflácie v Slovenskej republike.
2. Nájomca sa zaväzuje dohodnuté nájomné uhrádzať na bankový účet Prenajímateľa uvedený v záhlaví Zmluvy, ak sa obe strany nedohodnú inak. Nájomné sa považuje za uhradenú v deň pripísania finančných prostriedkov na bankový účet Prenajímateľa.
3. Nájomca vyhlasuje, že mu nie je známa žiadna okolnosť, ktorá by mohla ohroziť splnenie jeho záväzku zaplatiť dohodnuté nájomné podľa Zmluvy.
4. Výška nájomného je v tomto článku Zmluvy uvedená bez DPH. Nájomca pri platení nájomného k platbám pripočíta aj DPH.
5. Zmluvné strany sa dohodli, že v nasledovných prípadoch:

 a) ak Nájomca stratí oprávnenie na prevádzkovanie zariadení Elektrárne na Pozemkoch,

 b) ak Nájomca na základe rozhodnutia príslušného stavebného úradu odstráni stavbu zariadenia Elektrárne z Pozemkov, tak

je Nájomca oprávnený odstúpiť od Zmluvy.

**Článok VI.**

**Práva a povinnosti z inžinierskej činnosti, územných a stavebných konaní vzťahujúcich sa k výstavbe na Predmete nájmu**

1. Realizácia stavebných (inžinierskych) objektov stavby Elektrárne na Predmete nájmu podlieha územnému konaniu a stavebnému konaniu podľa ustanovení zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „**stavebný zákon“**) resp. konaniu podľa zákona č. 201/2022 Z.z. o výstavbe (ďalej len "**zákon o výstavbe**„). Prenajímateľ sa týmto zaväzuje poskytnúť Nájomcovi všetku potrebnú súčinnosť v územnom konaní ako aj v stavebnom konaní o umiestnení stavby Elektrárne na Predmete nájmu, najmä udeliť súhlas s umiestnením stavby Elektrárne na Predmete nájmu ako aj vzdať sa odvolania v prípade vydania územného rozhodnutia a stavebného povolenia príslušným stavebným úradom. Prenajímateľ je tiež povinný poskytnúť Nájomcovi všetku súčinnosť na úspešnú kolaudáciu Elektrárne.
2. Prenajímateľ sa rovnako zaväzuje v konaní podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „**Zákon EIA“**) udeliť poskytnúť všetku potrebnú súčinnosť Nájomcovi tak, aby príslušný orgán vydal kladné záverečné stanovisko pre Nájomcu na výstavbu Elektrárne na Pozemkoch.
3. Prenajímateľ podpisom Zmluvy potvrdzuje, že ho Nájomca ku dňu podpisu Zmluvy úplne oboznámil:
4. s aktuálnym právnym a skutkovým stavom realizácie výstavby stavby Elektrárne,
5. s rozhodnutiami, stanoviskami, vyjadreniami, súhlasmi, posúdeniami a inými opatreniami dotknutých orgánov štátnej správy, obce a tretích osôb, vzťahujúcich sa k výstavbe stavby Elektrárne,
6. s aktuálnym stavom majetkovoprávneho vysporiadania nehnuteľností dotknutých výstavbou stavby Elektrárne v zmysle ust. § 58 ods. 2 v spojení s ust. § 139 ods. 1 stavebného zákona.
7. Nájomca sa podpisom Zmluvy zaväzuje na vlastné náklady kompletne zabezpečiť realizáciu výstavbu stavby Elektrárne, vrátane zabezpečenia vydania územného rozhodnutia, stavebného povolenia a kolaudačného rozhodnutia.
8. Prenajímateľ sa zaväzuje, že Nájomcovi ako aj ním povereným osobám umožní vykonanie akýchkoľvek úkonov, ktoré sú potrebné a majú byť vykonané za účelom inštalácie a umiestnenia Elektrárne na Predmete nájmu, pripojenia Elektrárne do distribučnej sústavy, prevádzky resp. údržby prevádzky Elektrárne, ako aj údržby, opravy a/alebo renovácie Elektrárne, vedení, kabeláže, pripojenia, prípojných a meracích zariadení pre Elektráreň ako aj ostatné zariadenia na Pozemkoch.
9. Prenajímateľ sa zaväzuje, že na Pozemky umožní vstup aj tretím osobám poverených Nájomcom vykonaním činností v zmysle Zmluvy, ako aj pracovníkom príslušných štátnych a verejnoprávnych orgánov alebo organizácií, ktoré rozhodujú o udelení súhlasov a povolení potrebných na riadnu prevádzku Elektrárne na Predmete nájmu, najmä pracovníkom príslušného stavebného úradu. Prenajímateľ sa predovšetkým zaväzuje, že v zmysle zákona č. 251/2012 Z.z. o energetike v znení neskorších predpisov umožnia prevádzkovateľovi prenosovej sústavy a prevádzkovateľovi distribučnej sústavy montáž určeného meradla a montáž zariadenia na prenos informácií o nameraných údajoch na Pozemkoch a prístup k týmto zariadeniam.
10. Prenajímateľ vykoná všetko, čo bude v jeho silách v zmysle platných všeobecne záväzných právnych predpisov, aby Nájomcovi poskytol všetky práva potrebné na výstavbu Elektrárne a uloženia súvisiacich zariadení a káblov na Pozemkoch a na zabezpečenie používania ciest potrebných na prístup k Elektrárni. Budúci prenajímateľ je predovšetkým povinný poskytnúť všetku potrebnú súčinnosť pri zabezpečení rozhodnutia o odňatí pôdy pod Elektrárňou a pod prístupovými cestami z poľnohospodárskeho pôdneho fondu a z lesného fondu v prípade, ak vydanie takéhoto rozhodnutia bude potrebné, pričom Prenajímateľ je povinný predovšetkým udeliť svoj súhlas s týmto odňatím a tento súhlas doručiť príslušnému samosprávnemu alebo správnemu orgánu, tak aby bolo možné pôdu odňať v zmysle platných všeobecne záväzných právnych predpisov.

**Článok VII.**

**Vyhlásenia Prenajímateľa**

1. Prenajímateľ vyhlasuje Nájomcovi, že:

 a) je oprávnený uzavrieť Zmluvu bez obmedzení;

 b) nie je zmluvnou stranou akejkoľvek dohody, s ktorou by bolo plnenie podľa tejto Zmluvy v rozpore, alebo ktorá by zakazovala, bránila alebo odkladala včasné splnenie povinností podľa tejto Zmluvy;

 c) nie je mu známe akékoľvek archeologické nálezisko nachádzajúce sa na Predmete nájmu; na Predmete nájmu nie je umiestnená žiadna stavba; cez Predmet nájmu nie je vedené žiadne plynové, elektrické, vodné, odpadové alebo iné vedenie alebo vedenie iných sietí; na Predmete nájmu sa nenachádza žiaden materiál (napr. skrývka ornej pôdy alebo odpad) alebo podobné hnuteľné veci a také veci nebudú na Predmete nájmu ani umiestnené; Predmet nájmu nie je zaťažený ekologickým bremenom a na Predmete nájmu neboli umiestnené nebezpečné látky;

 d) neexistujú žiadne splatné nedoplatky týkajúce sa Predmetu nájmu (napr. dane);

 e) Predmet nájmu nie je predmetom žiadneho súdneho ani exekučného konania a ani nehrozí začatie žiadneho takéhoto konania;

 f) Predmete nájmu nie je zaťažený akýmkoľvek zákonným alebo zmluvným záložným právom.

 g) Predmet nájmu nie je v záplavovej zóne a Pozemky nie sú predmetom stavebnej uzávery.

2. Zmluvné strany sa dohodli, že vyhlásenia uvedené v ods. 1 tohto článku Zmluvy sa považujú za zopakované v každý deň platnosti Zmluvy.

3. Prenajímateľ sa zaväzuje užívať Pozemky a umožniť užívanie Pozemkov tretím osobám tak, aby nedošlo k akémukoľvek zásahu do stavby Elektrárne ani do prevádzky zariadení, ktoré na Predmete nájmu umiestni Nájomca.

**Článok VIII.**

**Povinnosti Nájomcu**

1. Nájomca sa zaväzuje, že v lehote 1 mesiac pred začatím realizácie stavby na Pozemkoch o tomto bude písomne informovať Prenajímateľa.

2. V prípade ak Nájomca nesplní svoj záväzok podľa ods. 1 tohto článku, je povinný znášať všetky náklady, ktoré Prenajímateľovi vznikne realizáciou stavby (napr. škoda na úrode, ušlý zisk nájomcu pôdy, atď.)

1. Nájomca sa zaväzuje, že pred začatím stavebných prác na Predmete nájmu v nevyhnutnom rozsahu zabezpečí odber ornice, pričom po ukončení stavebných prác ornicu umiestni opätovne na Predmet nájmu, a to všetko na vlastné náklady.
2. Nájomca sa zaväzuje uhradiť akékoľvek náklady súvisiace so zmenou klasifikácie Predmetu nájmu ako i jeho užívania, a to najmä poplatok za odňatie poľnohospodárskej pôdy, preklasifikovanie druhu pôdy, dane z nehnuteľností a súvisiacich poplatkov z Predmetu nájmu, a to najneskôr do 30 dni po nadobudnutí účinnosti tejto zmeny, resp. po splatnosti príslušného poplatku.

**Článok IX.**

**Doručovanie**

1. Akákoľvek požiadavka, oznam, podanie alebo iná správa alebo iné pokyny požadované alebo povolené podľa Zmluvy musia byť písomné a doručené buď osobne, zasielané obchodným kuriérom alebo doporučenou zásielkou poštou (s predplateným poštovným, s požadovanou doručenkou), pomocou elektronických komunikačných prostriedkov alebo faxom s potvrdzujúcou kópiou zaslanou ako predplatená dôležitá zásielka zmluvným stranám na adresy uvedené v záhlaví Zmluvy, na tie adresy alebo čísla, ktoré si Zmluvné strany písomne oznámia v súlade s vyššie uvedenými pravidlami doručovania alebo na adresy jednotlivých Zmluvných strán uvedené nižšie v tomto článku Zmluvy.

**a)** Poštová adresa Nájomcu na doručovanie písomných listov:

oekostrom Slovakia, s. r. o., Seberíniho 1, 821 03 Bratislava

E-mail pre zasielanie požiadaviek, oznamov, podaní a iných správ:

 peter.potocky@oekostrom.at

**b)** Poštová adresa Prenajímateľa na doručovanie písomných listov:

Mesto Spišská Belá , Petzvalova 272/18, 059 01 Spišská Belá

E-mail pre zasielanie požiadaviek, oznamov, podaní a iných správ:

primator@spisskabela.sk, jneupauerova@spisskabela.sk

2.Doručovanie je možné i na inú adresu, súkromnú, úradnú, alebo na elektronickú adresu, ktorá je uvedená v tejto Zmluve, resp. ktorú si Zmluvné strany navzájom písomne oznámia. Akákoľvek požiadavka, oznámenie, podanie alebo správa doručovaná osobne, sa bude považovať za doručenú v deň jej fyzického doručenia, doručovaná prostredníctvom pošty sa bude považovať za doručenú tretím dňom po odoslaní, doručovaná prostredníctvom telefaxu sa bude považovať za doručenú momentom potvrdenia bezchybného prenosu, doručovaná prostredníctvom elektronických komunikačných prostriedkov sa bude považovať za doručenú momentom potvrdenia odoslania takejto správy, pokiaľ bola odoslaná v bežných pracovných hodinách príjemcu a v pracovný deň. Návrh na zmenu Zmluvy musí byť písomný a musí byť doručený ostatným Zmluvným stranám len osobne alebo prostredníctvom pošty.

**Článok X.**

**Právo Zmluvy, riešenie sporov**

1. Zmluva sa riadi a bude sa vykladať podľa právneho poriadku Slovenskej republiky.

2. Právne vzťahy Zmluvných strán, ktoré nie sú výslovne upravené v Zmluve, sa riadia príslušnými ustanoveniami Občianskeho zákonníka a ostatných všeobecne záväzných právnych predpisov Slovenskej republiky.

3. Všetky spory alebo rozdiely ktoré vzniknú z alebo v súvislosti so Zmluvou, jej porušením, výkladom, ukončením alebo neplatnosťou sa s konečnou platnosťou vyriešia pred príslušným súdom Slovenskej republiky.

**Článok XI.**

**Celistvosť Zmluvy a oddeliteľnosť**

1.Ak niektoré us­tanovenia, podmienky alebo termín Zmluvy nie sú celkom alebo sčasti účinné alebo nes­kôr stratia účin­nosť, nie je tým dotknutá účinnosť ostat­ných usta­novení, podmienok a termínov. Namiesto neúčinných ustanovení a na vy­plnenie me­dzier sa použije úprava, ktorá, pokiaľ je to právne možné, sa čo najviac približuje zmy­s­lu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.

2. Ak nastane skutočnosť uvedená v bode 1. Zmluvné strany sa zaväzujú konať v dobrej viere, aby sa dohodli na znení vzájomne akceptovateľného ustanovenia (ustanovení), ktoré môže neúčinné ustanovenia nahradiť, a ktoré, ak to za konkrétnych okolností bude možné, zaistia rovnaký výsledok.

3. Zmluva predstavuje celistvú dohodu medzi Zmluvnými stranami v súvislosti s jej predmetom a jej podpisom strácajú platnosť všetky predošlé záväzky, vzájomné súhlasy, korešpondencia a dohody, rokovania a návrhy, či už písomné alebo ústne, súvisiace s jej predmetom. Akákoľvek dohoda Zmluvných strán, ktorej zámerom budú zmeny alebo doplnky tejto Zmluvy nebude platná a záväzná, ak nebude vyhotovená v písomnej forme a podpísaná Zmluvnými stranami.

**Článok XII.**

**Záverečné ustanovenia**

1. Táto Zmluva nadobúda platnosť dňom podpísania Zmluvnými stranami a účinnosť deň po jej zverejnení.
2. Zmeny podmienok tejto zmluvy môžu byť vyhotovované len vo forme písomných dodatkov k zmluve podpísaných všetkými účastníkmi Zmluvy.
3. Budúci prenajímateľ nie je oprávnený bez písomného súhlasu Budúceho nájomcu postupovať akékoľvek svoje práva alebo povinnosti z tejto Zmluvy na inú osobu.
4. Zmluva je vyhotovená v dvoch rovnopisoch, po jednom pre každého účastníka Zmluvy.
5. Účastníci Zmluvy vyhlasujú, že sa s jej obsahovými náležitosťami riadne oboznámili, dohodnutým podmienkam porozumeli a na znak svojho súhlasu s nimi túto Zmluvu podpísali.

V ......................., dňa ...............

**Budúci nájomca: Budúci prenajímateľ:**

|  |  |  |  |  |
| --- | --- | --- | --- | --- |
| **RNDr. Peter Potocký Ph.D. a Roland Weyss, konatelia****oekostrom Service s. r. o.**  |  |  |  | **Ing. Mgr. Peter Zibura, primátor** **Mesto Spišská Belá** |